Mavlono Vahdatiy. Mavlono Vahdatiy (XV XVI asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Aliaher Navoiy uning oʻziga xos sheʼriy tabʼi borligini aytib, quyidagi baytini keltiradi:Gashtaam behol az on xoleki, dar ruxsori oʻst, Ofarin bar sonii k-on nuqtai pargori oʻst. (Mazmuni: Uning yuzidagi (goʻzal) xoldan behol boʻldim; uni yaratganga tasanno, bu uning pargori (sirkul) nuqtasi boʻldi).